Rozsudok Všeobecného súdu (šiesta komora) z 13. decembra 2018 – Haeberlen/ENISA
(vec T‑632/16)
„Verejná služba – Odmena – Ročná úprava odmien a dôchodkov úradníkov a ostatných zamestnancov – Nariadenia (EÚ) č. 422/2014 a 423/2014 – Zvýšenie odmien a dôchodkov za roky 2011 a 2012 – Povinnosť odôvodnenia – Proporcionalita – Legitímna dôvera – Pravidlá týkajúce sa sociálneho dialógu“
1.      Námietka nezákonnosti – Rozsah – Akty, proti ktorým možno vzniesť námietku nezákonnosti – Akt všeobecnej povahy, na ktorom je založené napadnuté rozhodnutie – Nevyhnutnosť právneho prepojenia medzi napadnutým aktom a spochybneným všeobecným aktom – Účinok protiprávnosti všeobecne platného aktu
(článok 277 ZFEÚ)
(pozri body 54, 55)
2.      Akty inštitúcií – Postup vypracovania – Pravidlá v Zmluvách – Kogentná povaha – Možnosť inštitúcie vytvárať odvodené právne základy – Neexistencia
(pozri body 61, 67)
3.      Úradníci – Odmena – Opravné koeficienty – Vykonávacie nariadenia Služobného poriadku – Odôvodnenie – Povinnosť – Rozsah
(Služobný poriadok úradníkov, články 64 a 65 a príloha XI)
(pozri body 80 – 83, 89)
4.      Úradníci – Odmena – Opravné koeficienty – Stanovenie – Súdne preskúmanie – Hranice
(Služobný poriadok úradníkov, články 64 a 65 a príloha XI)
(pozri body 104, 105)
5.      Úradníci – Odmena – Ročná úprava – Rozdelenie právomocí medzi rôzne inštitúcie
(Služobný poriadok úradníkov, článok 65 a príloha XI, články 3 a 10)
(pozri body 106, 117, 118)
6.      Úradníci – Odmena – Ročná úprava – Ustanovenie o výnimke – Voľná úvaha inštitúcií – Rozsah
(Služobný poriadok úradníkov, príloha XI, články 3 a 10)
(pozri body 109 – 113)
7.      Žaloba o neplatnosť – Rozsudok o zrušení – Účinky – Povinnosť prijať vykonávacie opatrenia – Rozsah – Zohľadnenie tak odôvodnenia, ako aj výroku rozsudku
(článok 266 ZFEÚ)
(pozri body 126, 127)
8.      Akty inštitúcií – Časová pôsobnosť – Bezprostredné uplatnenie nového pravidla na budúce účinky situácie, ktorá vznikla počas účinnosti predchádzajúceho pravidla – Prijatie nariadení č. 422/2014 a 423/2014, ktorými sa upravujú odmeny a dôchodky úradníkov a ostatných zamestnancov – Porušenie nadobudnutých práv – Neexistencia
(pozri body 134 – 137)
9.      Úradníci – Odmena – Ročná úprava – Ustanovenie o výnimke – Rozsah – Opravné koeficienty – Dodržiavanie zásady proporcionality – Súdne preskúmanie – Hranice
(Služobný poriadok úradníkov, články 64 a 65 a príloha XI, článok 10)
(pozri body 145 – 147)
10.    Úradníci – Odmena – Ročná úprava – Ustanovenie o výnimke – Rozsah – Opravné koeficienty – Dodržiavanie zásady legitímnej dôvery – Rozsah
(Služobný poriadok úradníkov, články 64 a 65 a príloha XI, článok 10)
(pozri body 162, 163, 165 – 167)
11.    Základné práva – Charta základných práv Európskej únie – Právo pracovníkov na informácie a na konzultácie v rámci podniku – Právo na kolektívne vyjednávanie – Možnosť odvolávať sa na tieto práva v správach medzi inštitúciami Únie a ich zamestnancami – Hranice
(Charta základných práv Európskej únie, články 27 a 28)
(pozri bod 189)
Predmet
Žaloba založená na článku 270 ZFEÚ jednak na zrušenie rozhodnutia ENISA z 21. októbra 2015, ktorým bola žalobcovi uložená povinnosť zaplatiť sumu 3 133,19 eura na základe uplatnenia na jeho odmenu úpravy na úrovni 0 % za rok 2011 stanovenej nariadením Európskeho parlamentu a Rady (EÚ) č. 422/2014 zo 16. apríla 2014, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 2014, s. 5), a úpravy 0,8 % za rok 2012 na základe uplatnenia nariadenia Európskeho parlamentu a Rady (EÚ) č. 423/2014 zo 16. apríla 2014, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 2014, s. 12), a jednak na náhradu nemajetkovej ujmy údajne spôsobenej žalobcovi v dôsledku tohto rozhodnutia
Výrok
1.
Žaloba sa zamieta.
2.
Thomas Haeberlen znáša svoje vlastné trovy konania a je povinný nahradiť trovy konania, ktoré vynaložila Agentúra Európskej únie pre sieťovú a informačnú bezpečnosť (ENISA).
3.
Rada Európskej únie a Európsky parlament znášajú svoje vlastné trovy konania.